HK Bardejov

HK Bardejov je slovenský hokejový klub z mesta Bardejov pôsobiaci v 2. hokejovej lige.

 História ľadového hokeja v Bardejove  
Až do roku 1946 siahajú prvé záznamy o založení oddielu ľadového hokeja v Bardejove. Prvý hokejový klub sa volal Sokol Bardejov a neskôr to bol Slavoj Bardejov. V tejto dobre sa len zúčastňoval na rôznych turnajoch. Začiatky organizovaného ľadového hokeja v Bardejove sa datujú na rok 1963, keď mužstvo premenovalo na Partizán Bardejov. Vtedy štartovalo v krajskej súťaži a každý rok sa organizoval turnaj o pohár oslobodenia mesta Bardejov na prírodnom ľade. Pamätnou sezónu je sezóna 1972/73, keď Partizán Bardejov vyhral krajskú súťaž a postúpil na krajské majstrovstvá.

Osemdesiate roky minulého storočia začali odovzdaním umelej ľadovej plochy do užívania. V sezóne 1985/86 sa hokejový klub premenoval na Stavstroj TaSR Bardejov. V hokejovej sezóne 1987/88/89 bojovali Bardejovskí hokejisti o postup do I. SNHL.
Po nežnej revolúcii nastal v Bardejove hokej upadol. V roku 1992 hokejový klub zmenil názov na HC-46 Bardejov. Časom sa hokejisti Bardejova stali stálicou v popredných umiestneniach v II. SNHL.

V roku 2004 sa začalo so stavebnými prácami a zimný štadión v Bardejove dostal nový vzhľad. Bardejovčania vyhrali skupinu východ a postúpili do I. SNHL. V sezóne 2009/2010  sa tím stal farmou extraligového klubu HC Košice. Sezóna 2011/2012 bola pre bardejovský hokej vrcholom úspechu. Bemaco HC 46 získal zlaté medaily a neprekonateľné prvé miesto v 1.SNHL.

Aj keď HC 46 Bardejov v následujúcich sezónach viackrát bojoval o postupu do Extraligy, tento cieľ však vedenie klubu nikdy nedosiahlo. Po sezóne 2015/16 sa klub Bemaco HC 46 Bardejov rozpadol.

70 rokov od prvej zmienky o založení ľadového oddielu v Bardejove vzniká v hodine dvanástej úplne nový hokejový klub HK Bardejov. Novovzniknuté vedenie klubu, ktoré zachránilo hokej v Bardejove, ktoré má víziu vybudovať z Bardejova hokejové mesto, získavať úspechy najmä s domácimi odchovancami, začína písať novú kapitolu bardejovského hokeja.

1946 – Sokol Bardejov
1953 – Slavoj Bardejov
1963 – Partizán Bardejov
1985 – TJ Stavstroj TaRS Bardejov
1992 – HC 46 Bardejov
2009 – HC 46 Xawax Bardejov (mediálny názov)
2010 – Bemaco HC 46 Bardejov (mediálny názov)
2016 – HK Bardejov

 Umiestnenia v jednotlivých sezónach 
 Slovensko 
 2. hokejová liga (Slovensko) (skupina východ) – 6 ročníkov
  3. miesto: 2018/19, 2023/24, 2024/25
  8. miesto: 2022/23
 17. miesto: 2017/18
 20. miesto: 2016/17

Zaujímavosti
V sezóne 2016/2017 sa začala písať novodobá éra klubu. 
Prvý zápas zohralo mužstvo  17. septembra 2016 proti tímu HKM Rimavská Sobota. Bardejov prehral 1:7. 
Najproduktivnejším hráčom HK Bardejov je Erik Renčok, ktorý nazbieral v sezóne 46 bodov za 23 gólov a 23 asistencií.
HK Bardejov dokázal zvíťaziť najvyšším rozdielom o 13 gólov (HK Bardejov - HK Sabinov 16:3, sezóna 2024/2025).
Najvyššiu prehru HK Bardejov zaznamenal v sezóne 2016/2017 v HC Rebellion Gelnica, a to 13:1, keď domáci hráči dosiahli až 5 gólov pri vlastných oslabovkách.
Najviac gólov, až 19, v zápase HK Bardejov, padlo v sezóne 2017/2018, keď domáci tím HK Bardejov podľahol súperovi z Humenného 5:14.

 Najlepší strelci klubu 
#HráčGóly1.Erik Renčok232.Ľubomír Baránok 223.Tomáš Leščišin 20

 Tréneri HK Bardejov v jednotlivých sezónach 

 2016/2017 - Ján Vodila,
 2017/2018 - Ján Vodila
 2018/2019 - Dávid Všetečka
 2019/2020 - Marcel Paulovský
 2020/2021 - Marcel Paulovský 
 2021/2022 - Ján Vodila, Miroslav Ihnačák, Marcel Paulovský 
 2022/2023 - Marcel Paulovský, Ján Vodila, Miroslav Ihnačák
 2023/2024 - Ján Vodila
 2024/2025 - Matúš Lúč
 2025/2026 - Matúš Lúč

Externé odkazy
 hkbardejov.sk

Kategória:Šport v Bardejove
Bardejov, HK